google/wiki40b huggingface dataset:
HiRISE

High Resolution Imaging Science Experiment er et kamera ombord på Mars Reconnaissance Orbiter. Kameraet veier 65 kg og kostet 40 millioner dollar. Kameraet kan ta bilder av Mars med en oppløsning opp mot 0,3 m/piksel og er i stand til å oppdage objekter med under én meter i diameter. Innen 2010 hadde HiRISE kartlagt rundt 1 % av Mars' overflate med denne kvaliteten.
Bietia simillima

Utseende

En middelsstor (15-q18 millimeter), nokså bred, matt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner. Pronotum er en del smalere enn dekkvingene, noe avsmalnende forover.

Levevis

Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.

Utbredelse

Arten er utbredt i Sichuan, Kina.
Liparetrus

Utseende

Små til middelsstore (5-15 millimeter), brede, blanke oldenborrer. Forkroppen er gjerne svart, dekkvingene rødbrune, gulbrune eller svarte, noen arter har metallisk glans. Oversiden er kledt med nokså lange, oppstående hår. Dekkvingene dekker ikke hele bakkroppen.

Levevis

Larvene lever i jorda og eter på røtter. De voksne billene klekker om våren og er dagaktive. De nyklekte billene blir i puppekammeret til jorda blir myket opp av regn, da de kommer opp samtidig. Ved masseforekomster kan de gjøre betydelig skade på unge plantasjer ved å gnage på bladene.

Utbredelse

Artene lever i Australia.
Wendleria

Utseende

Små (5 - 6 millimeter), smale, mørke praktbiller, helt eller delvis med metallisk glans. De kan ligne mye på arter i slekten Agrilus.

Utbredelse

Slekten lever i Afrika (Kongo, Sierra Leone, Malawi).
Dårskapens pris

Dårskapens pris (gresk tittel: Morias Enkomion (Μωρίας Εγκώμιον, latin: Stultitiae Laus, engelsk: In Praise of Folly, nederlandsk: Lof der Zotheid) er et essay skrevet i 1509 av Erasmus av Rotterdam og første gang trykket i 1511. Erasmus reviderte og utvidet verket, som opprinnelig skrev i løpet av en uke mens han oppholdt seg på besøk hos sin engelsk venn Thomas More på dennes eiendom i Bucklersbury. Dårskapens pris er betraktet som et av de mest innflytelsesrike verker i den vestlige sivilisasjon og en katalyse for den protestantiske reformasjon.
Den begynner med en satirisk, lærd lovprisning i mønster av den greske satiriker Lukian av Samosata, som Erasmus og Thomas More hadde nylig oversatt til latin, et stykke med mesterlige narrestreker; det får deretter en mørkere tone i en rekke av taler hvor den allegoriske figuren Dårskapen priser selvbedrag og galskap, og beveger seg over til en satirisk undersøkelse av fromheten, som overtroiske misligheter i den katolske doktrine og korrupte praksis i deler av Den romersk-katolske kirke, som Erasmus alltid forble trofast til, og dårskapen til tilhengerne (inkludert Erasmus selv). Erasmus hadde nylig kommet skuffet tilbake fra Roma hvor han hadde avslått tilbud om forfremmelse innenfor den romerske kurie, og Dårskapen får tiltagende Erasmus egen enkle stemme. Essayet avsluttes med et endefram og rørende redegjørelse om de sanne kristne idealer.
Erasmus var en god venn av Thomas More, en annen trofast katolikk og en heftig motstander av Martin Luther. Med More delte Erasmus en smak for tørr humor og andre intellektuelle sysler. Tittelen «Moriae Encomium» kan også bli lest som «Mores pris». Den doble eller trefoldige meningene er gjennomgående i teksten.
Esseyet er fylt med klassiske allusjoner avlevert i en stil typisk for lærde humanister i renessansen. Dårskapen paraderer som en av gudene, avkom av Pluto og Friskhet, oppdratt av Beruselse og Uvitenhet hvis trofaste følge inkluderte Philautia (egenkjærlighet), Kolakia (smiger), Lethe (forglemmelse), Misoponia (latskap), Hedone (nytelse), Anoia (galskap), Tryphe (tøylesløshet), Komos (drikkfeldighet) and Eegretos Hypnos (dødssøvn).
Dårskapens pris eller Moriae Encomium ble meget populært til Erasmus’ egen forbauselse og noen ganger også til hans misbehag. Pave Leo X fant verket morsomt. Før Erasmus døde hadde det allerede kommet i utallige utgaver og blitt oversatt til fransk og tysk. En engelsk utgave fulgte kort tid etter. Den påvirket læringen av retorikk i løpet av 1500-tallet og kunsten i adoxografi, lovprisningen av verdiløse emner som ble en populær øvelse i elizabethanske latinskoler. En utgave trykt i Basel i 1511 ble illustrert med tresnitt av Hans Holbein den yngre som har siden forblitt de mest berømte illustrasjoner for Dårskapens pris.
Tears in Heaven

«Tears in Heaven» er en ballade fra 1992 sunget av Eric Clapton om smerten ved å miste sin fire år gamle sønn, som falt fra vinduet i 53. etasje i morens leilighet på Manhattan i New York City.
Sangen ble skrevet av Clapton og Will Jennings, opprinnelig til filmen Rush fra 1991. I 1993 vant Clapton en Grammy for sangen. Sangen ble også inkludert på Claptons album Unplugged, som også vant en Grammy.
Metaperiaptodes

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Asia (Filippinene).
Tomorrow (sang fra 1977)

«Tomorrow» er en amerikansk sang fra musikalen Annie (1977), som i originaloppsetningen på Broadway ble fremført av Andrea McArdle.
I spillefilmen Annie (1982) ble den fremført av Aileen Quinn og i TV-filmen Annie (1999) av Alicia Morton.
Melodien skrevet av Charles Strouse og teksten er skrevet av Martin Charnin. Den ble publisert i 1977.

Norsk versjon

Andreas Diesen har skrevet en norsk tekst. Den norske tittelen er «I morgen».
Wiener Philharmoniker

Wiener Philharmoniker er et orkester i Wien som består av musikere fra Wiener Staatsoper.
Orkesteret ble grunnlagt i 1842. Orkesteret har ingen sjefdirigent, og har ikke hatt det siden 1933. De baserer seg utelukkende på gjestedirigenter. I 1941 begynte tradisjonen med nyttårskonserter, som idag er en fast TV-overført begivenhet verden rundt.
Orkesteret er organisert som en privat forening. Medlemmene rekrutterer selv nye medlemmer blant musikerne i Wiener Staatsopers orkester som består av 148 musikere. Statuttene sier at musikerne må ha vært med minst tre år i statsoperaens orkester før de er valgbare som medlemmer av Wiener Philharmoniker. Fra 1997 har også kvinnelige musikere kunnet bli tatt opp som filharmonikere.
Aum Shinrikyō

Terrorangrepet

Sekten og sektlederen ble verdenskjent etter giftgassangrepet i Tokyos undergrunnsbane 1995. Tolv personer ble drept og rundt 1300 skadet. Grunnleggeren og lederen av sekten var Shoko Asahara. 
I de utredningene som fulgte gassangrepet i Tokyos undergrunn viste det seg at gruppen disponerte over så meget råstoff at de kunne ha produsert nok sarin til å drepe 4,2 millioner mennesker. I kjølvannet av terrorangrepene ble det tatt ut tiltale mot 191 medlemmer av gruppen.
Den japanske høyesteretten gav klartegn til den første eksekvering av dødsstraff ti år etter angrepet i undergrunnsbanen. Det gjaldt da Aum Shinrikyo-medlemmet Kazuaki Okazaki. Okazaki, som var blitt dømt for minst fire mord i undergrunnsbanen. Han ble siden buddhist og bad om unnskyldning for angrepet.
Alle de tretten medlemmene som ble dømt til døden ble henrettet sommeren 2018.

Tiden etter terrorangrepet

I 2000 byttet organisasjonen navn tll Aleph og har dempet sin profil. I 2017 hadde den omtrent 1 500 tilhengere. To utbrytergrupper er blitt dannet fra den, den ene ved navn Hikari no wa («Lysets ring»), som i 2018 hadde cirka 150 tilhengere.
Fraksjon (kjemi)

Fraksjon

Hydrokarboner med omtrent samme kokepunkt danner én fraksjon – 
Råolje består av svært mange forskjellige hydrokarboner. Flere av disse har ganske like kokepunkter. Ved destillasjon av råolje klarer man derfor ikke å skille ut stoffene enkeltvis, bare «grovsortere» dem i ulike fraksjoner. Hver fraksjon består av hydrokarboner med kokepunkt innenfor et bestemt temperaturområde.
Kokepunktet for hydrokarboner øker med antall C-atomer i molekylene. De såkalte lette fraksjonene består av hydrokarboner med få C-atomer i hvert molekyl og lave kokepunkter. De tunge fraksjonene består av hydrokarboner med mange C-atomer i hvert molekyl og høye kokepunkter. Fraksjonene i et oljeraffineri kan derfor beskrives både ut fra antall C-atomer i molekylene og ut fra kokepunktene til stoffene.
Dohertyorsidis

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (India, sørlige Kina, Sumatra).
Utmerkelsesordenen (Det osmanske rike)

Utmerkelsesordenen (tyrkisk: Nişân-ı İmtiyâz) antas å ha vært en orden som ble tildelt i Det osmanske rike, ca. 1840 til senest 1861. Det hefter usikkerhet ved om ordenen formelt sett eksisterte.
Ordenens opphav er usikkert, likeledes er få detaljer kjent om ordenens inndeling og tildeling. Bare to ordenstegn har overlevd til vår tid. Fra osmanske kilder kjenner en til bare fire tildelinger, alle til høytstående osmanske embetsmenn. På bakgrunn av dette antas ordenen å ha vært en svært sjelden utmerkelse for eksepesjonelle tjenester sultanen selv ønsket å vise sin anerkjennelse av. Utmerkelsesordenen må derfor antas å ha stått høyere enn Æresordenen, som utviklet seg til å bli en fortjenstorden. Det er mulig Utmerkelsesordenen etterhvert utviklet seg til å bli en utmerkelse for det osmanske dynastiets prinsesser. Fotografier av to prinsesser viser begge med Utmerkelsesordenens ordenstegn.
Ordenstegnet besto av en diamantbesatt stjerne med 35 odder, med sultanens stråleomkransede tughra (navnetrekk) på en midtmedaljong av gull omgitt av en rødemaljert laurbærkrans. Stjernen var opphengt i et rødt bånd med smale grønne striper. Ordenstegn kjennes med navnetrekkene til sultan Abdülmecid I (1839–1861) og sultan Abdülâziz (1861–1876), men alle kjente tildelinger fant sted i Abdülmecids tid. Det overlevende ordenstegnet med navnetrekket til sultan Abdülâziz har dette uten stråleomkrans.
Rodney Mullen

Personlig liv

Mullen er gift med Traci Mullen og bor nå for tiden i Hermona Beach, California.
Straight Up!

Straight Up! er et musikkalbum med Little Charlie & the Nightcats fra 1995, utgitt på Alligator Records.
Toby Gard

Biografi

Toby Gard begynte karrieren sin hos Core Design, hvor han kom opp med ideen om Tomb Raider og Lara Croft. Han jobbet hos Core Design inntil utviklingen av Tomb Raider II.
I 2004 utviklet han spillet Galleon.  Etter det ble han engasjert av Eidos til å jobbe med Crystal Dinamics for å utvikle Tomb Raider: Legend, Tomb Raider: Anniversary og Tomb Raider: Underworld.
Ice Music Festival

Bakgrunn

Ice Music Festival er en årlig festival som har eksistert siden 2006, og presenterer musikk fremført på instrumenter kun laget av naturlig is. Terje Isungset er mannen bak ismusikk som fenomen, og har siden 1999 turnert verden rundt med ismusikk-konserter. Isungset hadde idéen om å lage en festival hvor alle som deltar må arbeide med- og forholde seg til is og snø. Ikke bare musikerne, men også scenen, instrumentene, danserne og de visuelle kunstnerne har isen i fokus. Ismusikkfestivalen er ment å være en arena hvor ulike kunstnere får utfordre sin kreative sans. Studenter fra Universitetet i Bergen ved Fakultet for kunst, musikk og design er en viktig del av festivalen, både med konstruksjon av arena, men også rent musikalsk. Isungset er grunnlegger og leder av plateselskapet All Ice Records, og festivalen samarbeider tett med AIR tilknyttet produksjon av ismusikk. AIR distribuerer sin egen musikk på digitale plattformer, og har som mål å gi ut et nytt album hvert år. Festivalen har blitt flyttet lokalt på Geilo flere ganger siden oppstarten, men siden 2017 har den vært plassert ved Geilo samfunnshus, like utenfor sentrum av bygden. Konsertarenaen blir bygget fra bunnen av hvert eneste år, som en del av et stort kunsprosjekt gjennomført av studenter fra UiB.

Profil

Isen er grunnsteinen for denne festivalen, og alt av festivalens program er dermed tilknyttet dette. Likevel er hver eneste versjon av festivalen unik. Hvert år blir «årets instrument» produsert. Tidligere år har dette vært iskantele, iseridoo, isharpe, isudu, istrommer, isbalafon, ishardangerfele, tubice, iceleik, isbass, iceofon, istrumpet, ishorn og isperkusjon. Festivalen har fokus på musikk, men til samme tid har festivalen fokus på klimaet. Smeltende is er et av de tydeligste tegnene på global oppvarming. Bjerknessenteret i Bergen forsker på nettopp dette, og Ice Music Festival samarbeider med dem om å presentere klimaforedrag under festivalen.
Mange ulike artister og musikere har besøkt festivalen opp gjennom årene. Blant dem finner du Arve Henriksen, Anders Jormin, Miss Tati, Sidsel Endresen og Eirik Glambek Bøe. Se fullstendig artistoversikt under.
Se pressedekning fra Deutsche Welle og HBO.
Schiphol lufthavn

Terminaler og destinasjoner

Schiphol er bygget etter en-terminalkonseptet, hvor alle fasilitetene ligger under samme tak. Terminalen er delt opp i tre seksjoner eller avgangshaller: 1, 2 og 3. 
Pirene B og C brukes til Schengenland. Pirene E, F og G blir brukt til non Schengenland, mens pirene D og H/M brukes til alle type flyvninger.
Merk at: Selskapene og destinasjonene opplistet under er ikke alltid riktig; veldig få selskaper bruker alltid samme terminal; listen er basert på hvilken terminal hvert enkelt selskap bruker mest.
STS-98

Høydepunkter fra ferden

Mannskapet på STS-98 brukte denne ferden til å levere og montere den amerikanske laboratoriums-modulen Destiny til ISS. Romfergen var tilkoblet nesten 7 dager, mens det ble gjennomført tre romvandringer for å gjennomføre monteringen av modulen. STS-98 ble gjennomført mens ISS Ekspedisjon 1 var ombord på Den internasjonale romstasjonen.
Talavera monticola

Utseende

Talavera monticola er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Yuanshi

Yuanshi (kinesisk: 元氏县; pinyin: Yuánshì Xiàn) er et fylke i provinsen Hebei i Folkerepublikken Kina. Det ligger under byprefekturet Shijiazhuang.
Fylket hadde 380 659 innbyggere i 1999.

Kulturminner

Setet for Changshanprefekturet (jun) i Gucheng (Changshan jun Gucheng, 常山郡故城) fra det vestlige Handynastis tid ble i 2006 tilføyd Folkerepublikken Kinas liste over kulturminner.
Bruay-la-Buissière

Historie

De to kommunene Bruay-en-Artois og La Buissiere ble slått sammen i 1987.
Kortbaneløp ved Vinteruniversiaden 2011

Kortbaneløp ved Vinteruniversiaden 2011 ble arrangert i Ice Skating Hall ved Atatürk universitet i Erzurum, Tyrkia i perioden 28. januar til 30. januar 2011.
Testify to Love

Testify to Love er et musikkalbum med Tom Bråthen, utgitt i 2011.
Bjarne Henriksen

Biografi

Bjarne Henriksen er født og oppvokst i den østfynske landsby Såderup. Etter gymnasietiden arbeidet han blant annet som murerarbeider, reiste ut i verden og gikk siden på høyskole. Han ble utdannet som korrespondent i engelsk og spansk før han ble opptatt og utdannet på Statens Teaterskole i København i årene 1986-1990.
Han har vært ansatt ved flere danske teatre, blant annet på Jomfru Ane Teatret og Svalegangen. Han har også medvirket i "Lulu" på Odense Musikteater, Massemordersken og hendes venner på Odense Vintapperteater, Snart kommer tiden på Dr. Dante og Snack på Café Teatret.
Bjarne Henriksen har spilt biroller i en lang rekke danske filmer, bl.a. De største helte, Festen, Pizza King, Kinamand, Af banen!, Motello, Besat og Morten Korch-filmatiseringen Fruen på Hamre. Henriksen har dessuten medvirket i to filmer av Jonas Elmer, nemlig Let's Get Lost og Monas verden.
På TV har han medvirket i Ole Bornedals Dybt vand, Taxa, dogmebrødrenes nyttårsprosjekt D-dag, spilt tittelrollen i Danmarks Radios miniserie Edderkoppen, og kokk i TV-serien Hotellet. I tv-serien Forbrytelsen fra 2007 ble han godt kjent for danske tv-seere for rollefiguren Theis Birk-Larsen.
Møystad gård

Møystad gård er en gård på Ridabu i Hamar kommune, Hedmark.
De eldste kildene som nevner Møystad daterer seg til 1396. Gården ble i 1828 kjøpt av lensmann Tøstie i Vang, og dagens hovedbygning ble også reist rundt denne tiden. Bygningen ble i denne perioden blant annet brukt til rettsforhandlinger frem til den ble solgt i 1878. I 1900 huset gården 6 familier, 2 gardsfolk, 17 tjenestefolk og 14 forsørgede (barn og unge). I 1911 ble gården solgt til staten og ble dermed en av statens første forsøksgårder. Virksomheten ble i 1974 flyttet til Apelsvoll på Østre Toten, men et gjødselsforsøk som ble påbegynt i 1920 holdes fortsatt gående.
Fra 1911 var Werner Christie bestyrer og drev forsøksstasjon i plantefordeling på gården.
Siden forsøksvirksomheten ble flyttet har gården vært benyttet av blant andre Blæstad landbruksskole, Hedmark forsøksring og Graminor AS. Etter flere fradelinger disponerer gården i dag om lag 300 dekar dyrket mark. Gården ble solgt til private eiere i 2010
Aslaug Magdalena Juliussen

Samtiden

Innkjøpsfondet for Norsk Kunsthåndverk har kjøpt tekstilskulpturen «Multiple Stitches – sight in absence I» fra Juliussens utstilling ved Nordnorsk Kunstnersenter (NNKS). Verket ble innlemmet i Nasjonalmuseets samling. Juliussen er en anerkjent tekstilkunster og hun er ellers svært aktiv i Tromsøs kulturliv. Hun er tidligere innkjøpt av blant annet Nordnorsk Kunstmuseum, Nordenfjeldske Kunstindustrimuseum og De Samiske Samlinger, men dette var første gang hun ble representert i Nasjonalmuseet. Juliussen arbeider i dag hovedsakelig med installasjoner og skulpturer i naturmaterialer, noe som vil skape samtidig kunstuttrykk i dialog med tradisjonelle håndverksteknikker.
Ikke-newtonsk væske

En ikke-newtonsk væske er en væske hvis forhold mellom skjærspenning og skjærhastighet ikke er proporsjonalt, slik at væskens viskositet vil variere med skjærhastigheten den utsettes for. Dette i motsetning til en newtonsk væske som har en tilnærmet konstant viskositet uavhengig av hvilken skjærhastighet den utsettes for. 
Væsker som blir mer tyktflytende når de utsettes for stress kalles skjærtykkende eller dilatante, mens væsker som blir mer tyntflytende når de utsettes for stress kalles skjærtynnende.
Et enkelt eksempel på en skjærtykkende væske er en suspensjon av stivelse, for eksempel potetmel eller maisenna i vann. En slik suspensjon kalles av og til Oobleck, oppkalt etter den amerikanske barneboka Bartholomew and the Oobleck av Dr. Seuss.
Maling er et eksempel på en væske som helst bør være skjærtynnende. Maling bør være tyktflytende når den er i ro, slik at den ikke drypper fra malerkosten, men det er en fordel om den blir mer tyntflytende når den røres om, slik at den blir lettere å blande. Også når malingen påføres blir den utsatt for en skjærkraft, og da er det også en fordel om viskositeten synker slik at malingen væter overflaten jevnt.
University Park kraftverk

University Park kraftverk er et varmekraftverk i Will County i Illinois, USA. Anlegget har en installert produksjonskapasitet på 876 MW, fordelt på 12 like store turbiner a 40-45 MW hver. Operatør er energiselskapet PPL University Park LLC. 
Kraftverket stod ferdig utbygd  i 2002. Brenselkilden er naturgass, subsidiært brukes  fyringsolje.
Bosley Crowther

Biografi

Francis Bosley Crowther jr. ble født 13. juli 1905 i Lutherville i Maryland. Som barn flyttet han til Winston-Salem i Nord-Carolina, der han begynte å utgi avisen The Evening Star i nabolaget. Deretter flyttet han sammen med familien til Washington, DC. Crowther avla eksamen ved Western High School i 1922. Senere begynte han studere ved Princeton University, der han tok hovedfag i historie.
På grunn av skriveferdighetene sine ble Crowther tilbudt en jobb som frilanser for The New York Times. Lønnen hans skulle være 30 dollar i uken. Crowther takket imidlertid nei til tilbudet, og håpet å finne en jobb i en liten sørstatsavis i stedet. Ettersom lønnen som han ble tilbudt av disse avisene var under halvparten av det som The New York Times hadde foreslått, reiste han likevel til New York og aksepterte jobben. Han ble avisens første reporter på nattklubbene. Deretter begynte han å jobbe for dramaavdelingen. De neste fem årene dekket han teaterscenen i New York. I løpet av disse tidlige årene hos The New York Times, ble Crowther kjent med kollegaen Florence Marks som han innledet er forhold til. De giftet seg 20. januar 1933.
Fra 1940 til 1967 jobbet Crowther som avisens filmkritiker. Anmeldelsene hans fikk stor betydning for flere skuespillere, regissører og manusforfattere. Crowther var bevisst på makten han hadde fått, og anmeldelsene hans var saklige fremfor å være lekne.
Crowther var motstander av patriotisme i filmer og mente at filmprodusentene burde balansere sitt politiske syn, selv i usikre tider som 1940- og 1950-tallet da Un-American Activities Committee begrenset den frie tanken både i Hollywood og i resten av USA. Dette viste han blant annet i anmeldelsen av krigsfilmen Mission to Moscow (1943). Crowther kritiserte filmen, som han mente burde vise «mindre ekstase». Videre mente han at «det er akkurat like latterlig å late som at Russland har vært et renhetens paradis, som det ville vært å hevde det samme om oss».
På 1950-tallet var Crowther motstander av senator Joseph McCarthy, som da hadde begynt å jakte på kommunister i Hollywood, og kjempet mot svartelistingen av angivelige kommunister i filmbyen. Crowther var også mot sensur av filmer, men ønsket en større sosial bevissthet i filmene. Han slaktet Bonnie and Clyde (1967) som han mente var «en blanding av farse og brutale drap». Filmer med et sosialt budskap, som Tatt av vinden (1939), Vredens druer (1940), Citizen Kane (1941) og Forspilte dager (1945) ble derimot godt mottatt.
Crowther var en stor tilhenger av utenlandske filmer, spesielt filmene fra Roberto Rossellini, Vittorio De Sica, Ingmar Bergman og Federico Fellini. Likevel lot han seg ikke imponere av hverken Akira Kurosawas klassiker Throne of Blood (1957), Satyajit Rays Pather Panchali (1955), eller Godzilla, King of the Monsters! (1956) og L'avventura (1960).
I 1967 ble Crowther belønnet med en spesialpris av New York Film Critics Circle.
Crowther pensjonerte seg i 1968 og døde 7. mars 1981 i Mount Kisco i New York.
Basketball under Asialekene 1958

Basketball under Asialekene 1958. Basketball var en av flere sporter som var med i de tredje Asialekene som ble arrangert i Tokyo 1. til 9. mai 1958. Det var ti herrelag som deltok i basketball-turneringen.
Dyscinetus dubius

Utseende

En middelsstor (10-15 millimeter), glatte, blankt svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og fint punktert. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen.

Levevis

Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

Utbredelse

Artene er utbredt i Amerika, fra Mexico til Argentina.
Yle TV2

Bakgrunn

I 1957 startet det private selskapet Oy. Tesvisio Ab. opp med tv-sendinger fra Tammerfors. Den private tv-kanalen gikk under navnet Tamvisio, og var landets første tv-kanal. I 1964 kjøpte den offentlige kringkasteren Yle opp Oy. Tesvisio Ab. Yle valgte å beholde Tamvisio, men omdøpte den til TV-ohjelma 2 i mars 1965. Yles førstekanal ble samtidig omdøpt til TV-ohjelma 1.